Leopold Loodus

Leopold Loodus (8. märts 1911 Mustjala vald, Saaremaa – 21. oktoober 1967 Toronto) oli Eesti (leitnant) ja Soome (vanemleitnant) sõjaväelane.

Ta lõpetas 1930. aastal Saaremaa Ühisgümnaasiumi."Muhu vallutamisest 1941.aasta septembris" saaremaa.ee (vaadatud 1. oktoober 2012)

Ta õppis Eesti Vabariigi Sõjakoolis.Leopold Loodus TLÜAR väliseesti isikud (vaadatud 1. oktoober 2012)

Alates 1930. aastast teenis ta mereväes. Loodus õppis aastatel 1932–1935 (vaheaegadega) Soome Meresõjakoolis, 1934. aastal ülendati ta nooremleitnandiks. Teenis allveelaeval Lembit. 1939. aasta juulis oli ta Sõjavägede Staabi II osakonna ülema käsutuses Saksamaale komandeeritud. 1940. aastal ülendati ta leitnandiks.

1942. aastal siirdus Loodus Soome, kus ta määrati suurtükilaeva Uusimaa 1. ohvitseriks. Alates 30. juunist 1944 oli ta suurtükilaeva Karjala komandör vanemleitnandi auastmes. Teda autasustati Soome Vabadusmedaliga. 

1944. aasta sügisel põgenes ta Rootsi ja 1950. aastal siirdus Kanadasse.

Viited

Välislingid
Ohvitseride andmebaas

Kategooria:Allveelaeva Lembit meeskonnaliikmed
Kategooria:Mereväe soomepoisid
Kategooria:Eestlased Rootsis
Kategooria:Eestlased Kanadas
Kategooria:Sündinud 1911
Kategooria:Surnud 1967